section_heading: Strateška razina
paragraph_text: Na strateškoj razini vojne, a time ni pomorske operacije se ne planiraju već se određuju državni ciljevi koje treba ostvariti i daju se samo načelna usmjerenja i direktive za uporabu oružanih snaga u cjelini. Na ovoj razini se samo naslućuju elementi planiranja pohoda i operacija, daju se ograničenja u uporabi sile i usklađuje djelovanje diplomatskih, ekonomskih, obavještajnih i vojnih elemenata državne moći. Pomorske operacije na strateškoj razini se promatraju kao neratne i ratne pomorske operacije.